Η **Ινδική Σούπερ Λιγκ** (αγγλικά: *Indian Super League*, ISL) είναι επαγγελματικό πρωτάθλημα ποδοσφαίρου ανδρών στην Ινδία. Αποτελεί ένα από τα κορυφαία πρωταθλήματα ποδοσφαίρου στη χώρα, ενώ μοιράζεται τη θέση της κορυφαίας κατηγορίας στο σύστημα ποδοσφαιρικών πρωταθλημάτων Ινδίας με την Ι-Λιγκ. Το πρωτάθλημα αποτελείται από 10 ομάδες και διαρκεί από το Νοέμβριο έως το Μάρτιο. Την ευθύνη της διοργάνωσης έχουν οι εταιρίες IMG-Reliance και Star India μαζί με την Πανινδική Ποδοσφαιρική Ομοσπονδία.

Η Ινδική Σούπερ Λιγκ ιδρύθηκε στις 21 Οκτωβρίου 2013 σε συνεργασία με τις IMG, Reliance Industries και Star Sports, ξεκινώντας με στόχο την ανάπτυξη του αθλήματος του ποδοσφαίρου στην Ινδία, ούτως ώστε να γίνει πιο δημοφιλές στη χώρα. Η πρώτη περίοδος του πρωταθλήματος διεξήχθη το 2014 με οκτώ ομάδες. Κατά τη διάρκεια των πρώτων τριών περιόδων της Ινδικής Σούπερ Λιγκ, το πρωτάθλημα λειτούργησε χωρίς επίσημη αναγνώριση από την Ασιατική Συνομοσπονδία Ποδοσφαίρου (AFC), το όργανο διοίκησης του αθλητισμού στην Ασία. Το πρωτάθλημα λειτούργησε επίσης προς την ίδια κατεύθυνση με την Ινδική Πρέμιερ Λιγκ, το πρωτάθλημα κρίκετ της χώρας, με την αγωνιστική περίοδο να διαρκεί μόνο δύο έως τρεις μήνες και οι αγώνες να διεξάγονται καθημερινά. Ωστόσο, πριν από την περίοδο 2017–18, το πρωτάθλημα κέρδισε την αναγνώριση από την AFC, επεκτάθηκε σε δέκα ομάδες και αύξησε τη διάρκειά του σε πέντε μήνες, με αγώνες που διεξάγονταν κυρίως τα Σαββατοκύριακα.

Σε αντίθεση με τα περισσότερα ποδοσφαιρικά πρωταθλήματα σε όλο τον κόσμο, η Ινδική Σούπερ Λίγκ δεν χρησιμοποιεί το σύστημα ανόδου και υποβιβασμού, αλλά επιλέγει να μεγαλώσει το πρωτάθλημα μέσω της επέκτασης, παρόμοια με τη Μέιτζορ Λιγκ Σόκερ στις Ηνωμένες Πολιτείες. Κατά τη διάρκεια των πρώτων τεσσάρων περιόδων του πρωταθλήματος, δύο ομάδες στέφθηκαν πρωταθλητές, κερδίζοντας δύο φορές η κάθε μία. Η ΑΤΚ κέρδισε τον πρώτο τίτλο το 2014, προτού κερδίσει το δεύτερο τίτλο το 2016. Η Τσεναϊγίν είναι η άλλη ομάδα που στέφθηκε πρωταθλήτρια, αφού το πέτυχε το 2015 και το 2018.

Πρωταθλήτριες
-------------

| Περίοδος | Πρωταθλήτρια |
| --- | --- |
| 2014 | Ατλέτικο ντε Κολκάτα |
| 2015 | Τσεναϊγίν |
| 2016 | Ατλέτικο ντε Κολκάτα |
| 2017–18 | Τσεναϊγίν |

Σύνολο τίτλων
-------------

| Σύλλογος | Τίτλοι | Έτη |
| --- | --- | --- |
| ΑΤΚ | 2 | 2014, 2016 |
| Τσεναϊγίν | 2 | 2015, 2018 |

Παραπομπές
----------

1. ↑  «ISL gets official recognition». *Deccan Herald*. 29 June 2017.. Ανακτήθηκε στις 12 August 2017.
2. ↑  Vishnu, PN (3 August 2017). «Indian Super League will be tougher with 10 teams: FC Pune City’s Kean Lewis». *Deccan Chronicle*.. Ανακτήθηκε στις 12 August 2017.
3. ↑  «Reliance, Star India, IMG Set to Launch ISL». *Indian Super League*. 21 October 2013. Αρχειοθετήθηκε από το πρωτότυπο στις 13 March 2016.. Ανακτήθηκε στις 12 August 2017.
4. ↑  «ISL gets recognition from AFC, India to have two national football leagues now». *Times of India*. 28 June 2017.. Ανακτήθηκε στις 12 August 2017.
5. ↑  Bali, Rahul (19 July 2012). «IMG-Reliance keen to start an eight team franchisee competition, I-League likely to follow the MLS model». *Goal.com*. Αρχειοθετήθηκε από το πρωτότυπο στις 2015-09-24.. Ανακτήθηκε στις 12 August 2017.

Eξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |
| --- | --- | --- | --- | --- | --- |
| 

| π • σ • ε
Ανώτατα ποδοσφαιρικά πρωταθλήματα της Ασίας (AFC) |
| --- |
|  |
| 
* Ανατολικό Τιμόρ
* Αυστραλία
* Αφγανιστάν
* Βιετνάμ
* Βόρεια Κορέα
* Βόρειες Μαριάνες Νήσοι†
* Γκουάμ
* Ηνωμένα Αραβικά Εμιράτα
* Ιαπωνία
* Ινδία (Ι-Λιγκ, Σούπερ Λιγκ)
* Ινδονησία
* Ιορδανία
* Ιράκ
* Ιράν
* Καμπότζη
* Κατάρ
* Κίνα
* Κιργιστάν
* Κινέζικη Ταϊπέι
* Κουβέιτ
* Λάος
* Λίβανος
* Μακάο
* Μαλαισία
* Μαλδίβες
* Μιανμάρ
* Μογγολία
* Μπανγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
	+ Λωρίδα της Γάζας
	+ Δυτική Όχθη
* Σαουδική Αραβία
* Σιγκαπούρη
* Σρι Λάνκα
* Συρία
* Ταϊλάνδη
* Τατζικιστάν
* Τουρκμενιστάν
* Υεμένη
* Φιλιππίνες
* Χονγκ Κονγκ
 |
|  |
| 
† Προσωρινά Συνδεδεμένο Μέλος |

 |